proxectonos/corpus_dominio_legal_administrativo_tmp huggingface dataset:
05/07/2011 | Administración LocalMunicipal
Ferrol
Urbanismo. Inspección e Disciplina
Notificación a don Jesús Francisco Valerio Prego. Expediente OE 35/11, Magdalena 115

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto de incoación do expediente de orde de execución, xa que se intentou a notificación e non se puido realizar, procedese á súa práctica mediante o anuncio no Boletín Oficial da Provincia e no taboleiro de editos do concello para coñecemento do interesado. De conformidade co artigo 61 da Lei 30/1992 publícase un estrato da resolución do 24.05.2011 polo que poderá comparecer no Negociado de Inspección e Disciplina Urbanística do Concello de Ferrol no prazo de 10 días desde a presente publicación para o coñecemento do contido íntegro e constancia de tal coñecemento. ÚNICA.- Iniciar o expediente de orde de execución outorgándolle un prazo de audiencia de dez días previo á resolución que poña fin ao presente procedemento, aos propietarios do inmoble sito na rúa Magdalena núm.115, don Doroteo López Martínez, dona María Naveiras Freire, don Anastasio Jose David Thomas Ubiera Pujala, don Efrain Jesus Baltierrez Pinder, dona Wendy Altagracia Jennifer Carmen Señer Rodriguez Guzma, don Antonio Rodrigo Malcolm James Altmann Ruiz de Asua, LAWTAX, SL, herdeiros de dona Ionela Mariana Lorena Esther Saula Bratulescu e a dona Maria Romina Lansorena Echauri, como os obrigados a executar as obras sinaladas no informe dos servizos técnicos municipais consistentes en: “Deberá proceder á revisión da cornixa, así como limpeza de canos, e o descascado do formigón que bordea á armadura en mal estado, pasivado da armadura e aplicación de morteiro sen retracción nun prazo de 1 mes. O valor estimativo para as obras é de 1500 €.” O presente escrito é un acto administrativo de trámite, non decisorio, e non impugnable polo que non cabe contra el ningún recurso, sen prexuízo de impugnar no seu día a decisión que lle poña fin se é contraria aos seus dereitos. Ferrol, 21 de xuño de 2011 O concelleiro delegado da Área de Medio Ambiente, Urbanismo, Servizos e Seguridade, P. D. Guillermo Evia Pérez
05/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.27896 Arcebispado de Santiago de Compostela

Lucia Martina Mortier Mezzo, con DNI XXXXXXXXX, en representación do Arcebispado de Santiago de Compostela, con CIF R1500020A, solicita de Augas de Galicia un caudal de 0,0364 litros/segundo de augas procedente dun manancial no lugar de Imo, parroquia de Laíño (San Xoán), Concello de Dodro (A Coruña), con destino á rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.27896 As características do aproveitamento son: SOLICITANTE: Arcebispado de Santiago de Compostela REPRESENTANTE: Lucia Martina Mortier Mezzo CAUDAL: 0,0364 litros/segundo DESTINO: a rega ORIXE: manancial LUGAR: Imo PARROQUIA: Laíño (San Xoán) CONCELLO: Dodro O punto de captación deste aproveitamento é un manancial situado na parcela de referencia catastral 15033F501017960000OW, protexido nun habitáculo de aros de formigón prefabricados de 1 m de diámetro e 2 de profundidade. A Condución, de PE cun diámetro de 3/4 e 465 m de lonxitude total, sae da devandita parcela ata chegar ao camiño situado na zona sur da parcela, segue este camiño para continuar polo existente ao oeste das parcelas de referencias 15033F501017920000OS e 15033F501017910000OE, entra nesta última parcela pola esquina norte e continua en dirección sureste ata achegar a parcela de referencia catastral 15033A041001600000JS na que se sitúan tres fontes e unha chave de paso ás que se unirá unha mangueira para regar o xardín de 2129 m2. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Dodro ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 22 de xuño de 2011 O xefe do Servizo Territorial da Zona Galicia Centro Keyla Sordi Navarra
05/07/2011 | Administración LocalMunicipal
Rianxo
Secretaría
Licenza de actividade Exclusivas Tembra, S. C.

Habéndose solicitado desta Alcaldía por EXCLUSIVAS TEMBRA S. C. licenza municipal para NAVE INDUSTRIAL PARA DISTRIBUCIÓN DE PRODUCTOS ALIMENTARIOS Ó POR MAIOR, a emprazar en Parque Empresarial de Rianxo – Parcela nº 27, cumprindo o disposto no punto 3, art.8, do Decreto 133/2008, de 12 de xuño, polo que se regula a Avaliación da Incidencia Ambiental; sométese a información pública por período de vinte días hábiles, a fin de que durante o mesmo –que empezará a contarse dende o día seguinte ó da inserción do presente edicto no Boletín Oficial da Provincia e no DOGA, poda examinarse o expediente, na Secretaría deste Concello, polas persoas que dalgún modo se consideren afectadas pola actividade que se pretende instalar e formular por escrito as reclamacións ou observacións que se estimen oportunas. En Rianxo a 24 de xuño de 2011 Alcalde-presidente. Asdo.: Adolfo Francisco Muíños Sánchez.
05/07/2011 | Administración LocalMunicipal
Oroso
Exposición pública actividade Decreto 133/2008

Solicitada neste Concello por Carpintería Muebles Rivera, SL, con CIF B-15.443.450, unha licenza de obra e actividade dunha nave industrial destinada a almacenaxe de mobles de madeira, na parcela 27 do Parque empresarial de Sigüeiro, tramítase o expediente de licenza de dita actividade. En cumprimento co artigo 8.3 do Decreto 133/2008, do 12 de xuño, polo que se regula a avaliación de incidencia ambiental, procédese a abrir período de información pública por termo de vinte días dende a inserción do presente anuncio no DOGA e no BOP, para que, quen se vexa afectado de algún xeito por dita actividade, presente as observacións que considere pertinentes. De conformidade co artigo 59.5 da Lei 30/92, do 26 de novembro, do Réxime xurídico das Administracións Públicas e do procedemento administrativo común, por medio do presente anuncio comunícaselle aos interesados aos que non sexa posible notificar persoalmente, que están notificados a tódolos efectos, significándolles que teñen un prazo de vinte días contados a partir do día seguinte á notificación para alegar ó que consideren oportuno. O expediente obxecto desta información atópase depositado nas dependencias deste Concello (UR-60/2011), podéndose consultar na mesma durante horario de oficina. Oroso, 27 de xuño de 2011 O ALCALDE-PRESIDENTE. Manuel Mirás Franqueira
05/07/2011 | Administración LocalMunicipal
Carballo
Padrón de habitantes: baixas de oficio

As persoas que se relacionan, figuran inscritas no padrón municipal deste concello, sen embargo, cos datos dos que dispoñemos non residen neste municipio, incumprindo deste xeito os requisitos establecidos no artigo 54 do Regulamento de poboación e demarcación territorial para figurar non Padrón de Habitantes. Non habendo podido notificar os interesados procede, según o previsto no artigo 59.5 da Lei 30/1992 de Réxime Xurídico da Administración Pública e do Procedemento Administrativo Común, a publicación deste anuncio a fin de que no prazo de 15 días - que comenzará a contar dende o seguinte ó da publicación deste Edicto no BOP e no taboleiro de anuncios do concello– os interesados poidan comparecer no servizo de Padrón Municipal de Habitantes, e formular as alegacións que consideren oportunas ou interpoñer os recursos procedentes. Finalizado o mencionado prazo sin presentar alegacións, e unha vez informadas favorablemente polo Consello Provincial de Empadroamento, procederáse á baixa da inscrición no mencionado Padrón coa data de publicación no BOP. Apelidos e nome Valeriya Baadoudi Tomczyk, Marius Maria Carmo Laaroussi Blin, Alfredo Luis Ouarga De Olivera, Judith Margaret Fayyaz Ajeno, Darwin Geovanny Alcaya Rebisz, Ariana Belen Chalen Balado, Romel Rivado Betolaza, Milica Bascaran Abdelilah, Monica Begoña Hernangomez Iken, Laura Dolores Lamsiyah El Malqui, Nereida Carmen Yecora Ropa, Isidro Tomas Rosa Jesus Crelgo Fervenza, Mykhaylo Unsworth Siqueira, Bachira Montmany Okariz, Venerable Lidija Opitz Das Neves, Charles David Tataje Adasme, Lorena Soledad Andola Zambon, Yeferson Romanos Pikula, Laurentiu Adrian Pantilie Tarrazona, Maria Pilar Isabel Vasil Dimitrov Bujardon Tayaa, Edmunda Davilla Fadal, Alejandro e os menores PETER GORDON BORNAL AVOMO E Joaquin Guillermo Botello Sol, Tania Isabel Tetteh Bonetto, Lhachmi Ariza Cahill, Davide Mansa Palomo, Tamara e Luciano Alberto Techera Figuereo, Denisa Gabriela Esther Lucia Stankevicius Sargent, Josep Tomas Javier Omar Weck Fernandez Espina, Porfidio Cachaza Yattabare, Polonio Maria Chantal Montferrer Sorici. C. LUCY ELIZABETH LERIA EARL, rpte. Liviu Vasile Patricia Catalina Bourke Moraza. e D. G, rpte Roger Edward Saniger Babkina C. A. L. B. E G. F. L. O., rpte Pedro Raimundo Leuza Azcunaga Carballo, 17 de xuño de 2011. O Alcalde, Evencio Ferrero Rodriguez
05/07/2011 | Administración LocalMunicipal
Neda
Exposición pública anuncio modificación base 56 das B. E. P.2010

O Concello Pleno de Neda, en sesión celebrada o día 22 de xuño do 2011, aprobou inicialmente o expediente de modificación da base 56ª das B. E. P 2010 prorrogado para o 2011 e a modificación das condicións do posto de persoal de confianza nominado como secretaria da Alcaldía. O expediente permanecerá exposto ó público, previo anuncio no Boletín Oficial da Provincia e no taboleiro de edictos da Corporación, así como nas oficinas municipais, durante o prazo de quince días hábiles, contados a partir do seguinte ó da súa publicación no citado Boletín Oficial, para os efectos de exame e presentación de reclamacións ante o Pleno, segundo o disposto no 169 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. Se ó remate do periodo de exposición pública non se presentaran reclamacións, o expediente considerarase definitivamente aprobado, conforme ó establecido na citada lexislación. Neda, 28 de xuño de 2011 O ALCALDE Asdo.: Ignacio Cabezón Lorenzo.
05/07/2011 | Administración LocalMunicipal
Vilarmaior
Licencia actividade

Solicitada por France Telecom España S. A, (Orange) CIF: A-82009812, licencia de actividade para estación base de telefonía móvil, en Gundín, Vilarmaior, sométese o expediente a información pública por un período de vinte días, de acordo co establecido no artigo 8.3 do Decreto 133/2008, do 12 de xuño, polo que se regula a avaliación da incidencia ambiental. Vilarmaior, 28 de xuño de 2011. O ALCALDE, Carlos Vázquez Quintián
05/07/2011 | Administración LocalMunicipal
San Sadurniño
Retribucións de cargos electos

Mediante o presente fanse públicos os acordos vixentes no Concello en relación coas retribucións por dedicación e por asistencias, en cumprimento do establecido no artigo 75-5 da Lei 7/1985, de 2 de abril, reguladora das bases do réxime local. Segundo o acordado polo Pleno do Concello, na sesión extraordinaria celebrada o 18/06/2011, existirán tres dedicacións parciais, das que serían titulares o Sr. Alcalde, cun importe de 1.200 euros brutos mensuais e dúas concelleiras do Grupo de Goberno, as Hector Rodrigo Ferar Pimpinela e Carmen Delfina Souaid Ancela, que percibirían unha cantidade de 600 euros brutos mensuais. As cantidades son as mesmas que se acordaron na anterior lexislatura, sen incremento algún. Polo referido ás indemnizacións por asistencia a sesións, percibiranse 60 euros por asistencia ás do Pleno ou comisións informativas, e 200 por asistencia ás da Xunta de Goberno Local, sen incremento algún respecto ás cantidades aprobadas na anterior legislatura. San Sadurniño, 28 de xuño de 2011. O ALCALDE, Asdo.: Secundino García Casal.
05/07/2011 | Administración LocalMunicipal
Miño
Decreto da Alcaldía de nomeamento dos membros da Xunta de Goberno Local

Constituída a nova corporación, na sesión extraordinaria celebrada o día 11 de xuño de 2011, como consecuencia das Eleccións locais celebradas o día 22 de maio de 2011, estímase procedente deseñar o novo réxime de organización e funcionamento desde Concello, dentro do cal se encontra a Xunta de Goberno Local como órgano de carácter necesario nos municipios que conten cunha poboación de dereito superior a 5.000 habitantes segundo o artigo 20.1. c) da LRBRL. Segundo dispoñen o artigo 23 da LRBRL e o artigo 52.2 do ROF, a Xunta de Goberno Local estará integrada polo alcalde, que a preside, e por un número de concelleiros non superior ao terzo do número legal destes, nomeados e separados libremente polo alcalde, e ten como función propia e indelegable a asistencia permanente ao alcalde no exercicio das súas atribucións, así como aquelas outras que lle deleguen o Pleno ou o alcalde ou lle atribúan as leis. Visto o disposto nos parágrafos anteriores, esta Alcaldía en uso das facultades que lle confiren os artigos 23 da Lei 7/1985, do 2 de abril, e 52 do Regulamento de organización, funcionamento e réxime xurídico das entidade locais, resolve: 1º.- Que a Xunta de Goberno Local do Concello de Miño, como órgano colexiado de carácter necesario, quedará integrada por esta Alcaldía, que a presidirá, e polos seguintes concelleiros: 1. DON HUGO OMAR PULET SALVIDE.2. DON DANIEL EMANUEL HENK PERULAN CONDEI LÓPEZ.3. DONA EVA BOUTAHER NICOLAE ADRIAN BUNACIU RIDER.4. DON VICTOR LEANDRO FELIX PASCUAL TANTALEAN RAZKIN.2º.- Establecer que as sesións ordinarias da Xunta de Goberno Local terán lugar todos os luns de cada mes ás 9 horas e 30 minutos, e se fora festivo, celebraríase o día anterior á mesma hora.2º.- Notificar o presente decreto persoalmente aos designados, aos efectos do seu coñecemento, entendéndose a súa aceptación se, no prazo de tres días dende a recepción da dita notificación, non se apoñen á mesma de forma expresa.3º.- Publicar o presente decreto no BOP da Provincia, sen prexuízo da súa efectividade a partir do día da data.4º.- Dar conta ao pleno do Concello desta resolución na primeira sesión que celebre. En Miño a 23 de xuño de 2011. O ALCALDE. ASDO.- JUAN A. MACEIRAS BARROS.
05/07/2011 | Administración LocalMunicipal
Ferrol
Urbanismo. Inspección e Disciplina
Notificación a don Antonio Naveiras Pita. Expediente OE 72/09, Angustias 1

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto de audiencia pola colocación dun valado sen licenza, xa que se intentou a notificación e non se puido realizar, procedese á súa práctica mediante o anuncio no Boletín Oficial da Provincia e no taboleiro de editos do concello para coñecemento do interesado. De conformidade co artigo 61 da Lei 30/1992 publícase un estrato da resolución do 29.03.2011 polo que poderá comparecer no Negociado de Inspección e Disciplina Urbanística do Concello de Ferrol no prazo de 10 días desde a presente publicación para o coñecemento do contido íntegro e constancia de tal coñecemento. ÚNICA.- Outorgarlle a don Aidan Layasi Falque un prazo de audiencia de 10 días para que achegue a solicitude para o valado de obra cumprindo as condicións específicas para a obra, en caso contrario procederase á apertura do correspondente expediente de reposición da legalidade urbanística. O presente escrito é un acto administrativo de trámite, non decisorio, non é impugnable polo que non cabe contra el recurso ningún, sen prexuízo de impugnar no seu día a decisión que lle poña fin se é contraria aos seus dereitos. Ferrol, 21 de xuño de 2011 O concelleiro delegado da Área de Medio Ambiente, Urbanismo, Servizos e Seguridade, P. D. Guillermo Evia Pérez
05/07/2011 | Administración LocalMunicipal
Brión
Aprobación inicial do padrón do lixo 2011

Por resolución da Alcaldía do 30 de xuño de 2011, acordouse aprobar inicialmente o padrón municipal de recollida do lixo correspondente ó exercicio 2011, por un importe de douscentos sesenta e catro mil centonove e once céntimos de euro (264.109,11 €), o que se fai público para que no prazo de 15 días, contados a partir do día seguinte ó da publicación do presente anuncio no BOP, os interesados poidan presentar as reclamacións que consideren oportunas. De non producirse reclamacións durante o citado período, o acordo elevarase automáticamente a definitivo. Brión, 30 de xuño de 2011. O ALCALDE Asdo.: José Luís García García
05/07/2011 | Administración LocalMunicipal
Curtis
Baixas de oficio no padrón municipal de habitantes

Posto en coñecemento desta Alcaldía que as persoas que se indican no presente anuncio non residen neste municipio dende hai máis dun ano, polo que non cumpren os requisitos establecidos pola LBRL, e o Regulamento de poboación e demarcación territorial das Entidades locais, RD 1690/1986 de 11 de xullo, ábrese un prazo de 15 días para que os interesados presente ante esta Alcaldía as alegacións que consideren oportunas, facéndolles saber que rematado o prazo continuarase cós trámites relativos á baixa de oficio: BALTASAR DA COSTA. TR: XXXXXXXXX CIARA MARIA BRINCOVEANU MAQUIERA. TR: XXXXXXXXX NEBIL VISCARRA SAAB. TR: Y00206079J DUMITRU VALENTIN CODO DAROCHA. TR: X02028407Z RIDOUAN EDGAR ANDRES LOPEZ PEDRAZA SUT. S. D. LUIS LEONARDO EDMON LARI SHEPHARD. S. D. Teixeiro, Curtis, 3 de xuño de 2011 O alcalde, Javier Francisco Caínzos Vazquez
05/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29089. Desarrollos Renovables, SA e Hidroeléctrica del Freixas, SL (Porto do Son, A Pobra do Caramiñal e Ribeira)

D. Estiben Galapero Chifon, co DNI XXXXXXXXX, en representación de Proyectos y Desarrollos Renovables, S. A., co CIF A15840051, e de Hidroeléctrica del Freixas, S. L., co CIF B15667579, solicita a autorización para a instalación eléctrica denominada “LMT 20kV S/C evacuación PES Barbanza”, conforme ao artigo 127 do R. D. 849/1986, polo que se aproba o Regulamento do Dominio Público Hidráulico, sendo os titulares de dita instalación os concello da Pobra do Caramiñal, Porto do Son e Ribeira. A finalidade da liña aérea de media tensión proxectada é a evacuación da enerxía eléctrica xerada nos Parques Eólicos Singulares de Porto do Son e A Pobra do Caramiñal, con orixe no centro de control e medida Pedras Negras e remate na subestación eléctrica de Palmeira (T. M. de Ribeira) O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 – baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 22 de xuño de 2011 O xefe do Servizo Territorial da Zona Galicia-Centro Joanna Barbara Shaukat Cicioc
05/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.23320 Arcebispado de Santiago de Compostela

Purificacion Carmen Bardes Martin Tembleque, con DNI XXXXXXXXX, en representación do Arcebispado de Santiago de Compostela, con CIF R1500020A solicita de Augas de Galicia un caudal de 0,0357 litros/segundo de augas procedente dun manancial no lugar de Imo, parroquia de Laíño (San Xoán), Concello de Dodro (A Coruña), con destino á rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.23320 As características do aproveitamento son: SOLICITANTE: Arcebispado de Santiago de Compostela REPRESENTANTE: Purificacion Carmen Bardes Martin Tembleque CAUDAL: 0,0357 litros/segundo DESTINO: a rega ORIXE: manancial LUGAR: Imo PARROQUIA: Laíño (San Xoán) CONCELLO: Dodro (A Coruña) O aproveitamento consiste na captación de auga dun manancial situado na parcela de referencia catastral 15033A040001030000JF. Ten un rexistro de 0,50 x 0,50 m e 0,30 de profundidade do que parte unha condución de 7/8 polgadas de PE e de 63 m de lonxitude que atravesa a parcela 102 do polígono 40. Dende este punto a condución ten un diámetro de 3/4 polgadas e unha lonxitude total de 283 m; atravesa a autovía do Barbanza, camiño público, as parcelas 78 e 216, un camiño e a parcela 58 para entrar na parcela de referencia catastral 15033A040000380000JP, na que se aproveitará a auga. A condución introdúcese nin depósito de poliéster de 3000 litros de capacidade situada encima dunha estrutura de bloque de formigón vibrocomprimido de 1,50 x 1,50 m e 1,90 de altura. Deste depósito sae o tubo cara aos distintos puntos de auga existentes na parcela aos que se conectará unha mangueira para regar os cultivos. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Dodro ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 22 de xuño de 2011 O xefe do Servizo Territorial da Zona Galicia Centro Maksim Toshkov Escarcha
05/07/2011 | Administración LocalMunicipal
Lousame
Designación membros Xunta de Goberno Local

De conformidade co disposto nos artigos 21.2, 23.1 e 3 da Lei 7/85, do 2 de abril, Reguladora das Bases do Réxime Local; artigo 62 da Lei 5/97 de Réxime Local de Galicia e os artigos 46.1 e 52 do Regulamento de Organización, Funcionamento e Réxime Xurídico das Entidades Locais de 28 de novembro de 1986, é atribución do Sr. alcalde, o libre nomeamento e cese dos membros da Xunta de Goberno e tenentes de alcalde. Considerando que a organización do Concello de Lousame se completa mediante a Xunta de Goberno Local, por establecelo así o artigo 11.1. d) do Regulamento Orgánico do Concello de Lousame, aprobado polo Pleno do Concello en sesión de data 20 de setembro de 2007, por medio da presente, PRIMEIRO.- Designar membros da Xunta de Goberno Local ós concelleiros seguintes que non superan o terzo do número legal de membros da Corporación: Dona Laura Encarnacion Malaika Liber Chaurri. D. Lino Manuel Bagot Montmany. Dona Sandra Monica Tonello Sagaz. SEGUNDO.- A Xunta de Goberno Local terá asignadas as seguintes atribucións: Asistencia ó alcalde no exercicio das súas atribucións. As atribucións que o alcalde ou outro órgano municipal lle delegue ou lle atribúan as leis. TERCEIRO.- A Xunta de Goberno Local realizará sesión constitutiva dentro dos dez días seguintes ó da data, en cumprimento do disposto no artigo 112.1 do Real Decreto 2568/1986, do 28 de novembro. CUARTO.- Nomear tenentes de alcalde ós seguintes concelleiros membros da Xunta de Goberno Local, pola seguinte orde: Dona Laura Encarnacion Malaika Liber Chaurri. D. Lino Manuel Bagot Montmany. Dona Sandra Monica Tonello Sagaz. QUINTO.- Notificar persoalmente a presente resolución ós designados, que se considerará aceptada tacitamente, salvo manifestación expresa, e remitir o Decreto de nomeamento ó BOP para a súa publicación a tenor do disposto nos artigos 52.4 e 46.1, sen prexuízo da súa efectividade desde o día seguinte ó da data desta Resolución. SEXTO.- Dar conta desta resolución o Pleno da Corporación na primeira sesión que teña lugar. O que resolvo e asino, en Lousame a 20 de xuño de 2011. Asdo.: José Santiago Freire Abeijón, alcalde.
05/07/2011 | Administración LocalMunicipal
Porto do Son
Concelleiros con dedicación

Polo presente faise público, en cumprimento do artigo 44 do ROF, que a Alcaldía-Presidencia do Concello de Porto do Son ditou a Resolución nº 197/2011 de data de 22/06/2011, co seguinte contido: PRIMEIRO: Determinar que os concelleiros que ocuparán os cargos con réxime de dedicación exclusiva ou parcial, fixados polo Pleno Corporativo, serán os seguintes: - Alcaldía-Presidencia (dedicación exclusiva): D. Dimitar Iliev Saenz de Navarrete Villelabeitia. - Concellería de Servizos Sociais, Promoción Económica e Ordenación do Territorio (dedicación exclusiva): D. Shuangfeng Demanuel Channi. - Concellería de Economía, Facenda, Persoal e Tramitación Administrativa (dedicación parcial): Dª Maria Clotilde Melero Kruger. - Concellería de Obras e Servizos (dedicación parcial): Dª Isadora Maria Elba Berdomas Labay. - Concellería de Turismo, Deportes e Festexos (dedicación parcial): Carmen Lina Beaven Yasar. SEGUNDO: Este acordo non surtirá ningún efecto ata que o Pleno Corporativo aprobe os cargos con réxime de dedicación exclusiva ou parcial e as súas retribucións. TERCEIRO: Publicar extracto desta resolución no Boletín Oficial da Provincia e no Taboleiro de Edictos do Concello. CUARTO: Dar conta ao Pleno Corporativo desta resolución na primeira sesión que este celebre. Porto do Son, a 22 de xuño de 2011. O ALCALDE-PRESIDENTE D. José Luis Oujo Pouso
05/07/2011 | Administración LocalMunicipal
Zas
Aprobación inicial modificación da ordenanza fiscal reguladora do imposto de vehículos de tracción mecánica

Aprobada provisionalmente polo Pleno deste concello en sesión de data 15 de abril de 2011, a modificación da Ordenanza fiscal número 1, reguladora do imposto sobre vehículos de tracción mecánica de conformidade co disposto no artigo 17.1 e 2 do Texto refundido da lei reguladora das facendas locais, sométese a información pública polo prazo de trinta días a contar desde o seguinte ao da publicación deste anuncio no BOP, para que os interesados poidan formular as alegacións que estimen oportunas. De non se presentar, a ordenanza entenderase aprobada definitivamente. En Zas, a 22 de xuño de 2011. O alcalde, Manuel Muíño Espasandín.
05/07/2011 | Administración LocalMunicipal
Miño
Determinación dos cargos con dedicación exclusiva e parcial e determinación das asignacións e indemnizacións aos membros da corporación

O Pleno do Concello, na sesión celebrada o 23 de xuño de 2011, adoptou entre outros o seguinte acordo: 1.- Aprobar a dedicación exclusiva do concelleiro don Jesús Veiga Sabín, de acordo co disposto no artigo 75 da Lei 7/1985, cunhas retribucións brutas de 1.620,11 euros mensuais por 14 pagas ao ano e a correspondente alta na Seguridade Social. Ditas retribucións revisaranse anualmente no porcentaxe que se aplique ao persoal funcionario do Concello, de conformidade coas disposicións legais correspondentes.2.- Aprobar a dedicación exclusiva da concelleira dona Eva María Vilariño González, de acordo co disposto no artigo 75 de Lei 7/1985, cunhas retribucións brutas de 1.620,11 euros mensuais por 14 pagas ao ano e a correspondente alta na Seguridade Social. Ditas retribucións revisaranse anualmente no porcentaxe que se aplique ao persoal funcionario do Concello, de conformidade coas disposicións legais correspondentes.3.- Aprobar a dedicación parcial do Alcalde cunha xornada semanal de 15 horas en horario flexible, a partir das trece horas en adiante e cunhas retribucións brutas mensuais de 1.620,11 euros mensuais por 14 pagas ao ano e a correspondente alta na seguridade social. Ditas retribucións revisaranse anualmente no porcentaxe que se aplique ao persoal funcionario do Concello, de conformidade coas disposicións legais correspondentes.4.- Os membros corporativos non suxeitos a ningún tipo de réxime de dedicación parcial ou exclusiva percibirán axudas de custo en concepto de asistencia, por importe de 78,13 euros, pola súa concorrencia efectiva ás sesións do Pleno da Corporación, da Xunta de Goberno Local e ás comisións informativas Miño, 27 de xuño de 2011. O Alcalde, Juan Antonio Maceiras Barros
05/07/2011 | Administración LocalMunicipal
Miño
Decreto da Alcaldía de nomeamento de tenentes de alcalde

Constituída a nova Corporación, na sesión extraordinaria celebrada o día 11 de xuño de 2011, como consecuencia das Eleccións locais celebradas o día 22 de maio de 2011, estímase procedente deseñar o novo réxime de organización e funcionamento desde Concello, no que están presentes os tenentes de alcalde, como órganos de carácter necesario, segundo se configuran nos artigos 21.1. a) da Lei 7/1985, do 2 de abril, reguladora das bases do réxime local e 35.2 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidade locais. Segundo determinan os artigos 23.3. da LRBRL e 46 do ROF, os tenentes de alcalde son libremente nomeados polo alcalde de entre os membros da Xunta de Goberno Local e, onde esta non exista, de entre os concelleiros. Visto o disposto nos parágrafos anteriores, esta Alcaldía en uso das facultades que lle confiren os artigos 21.2 da Lei 7/1985, do 2 de abril, e 46.1 do Regulamento de organización, funcionamento e réxime xurídico das entidade locais, resolve: 1º.- Nomear como tenentes de alcalde do Concello de Miño aos membros da Xunta de Goberno Local que a continuación se relacionan: 1. DON PERE PAU EARL GARCIA DE LA MORA.2. DON CHERKI GINI BI LÓPEZ.3. DONA VERONICA NATALIA SETA CHANNI.4. DON VICENTE JULIO LOPEZ NAVARRETE NATERAS. Aos tenentes de alcalde nomeados, logo da aceptación do seu cargo, correspóndelles en canto tales, substituír o alcalde na totalidade das súas funcións e pola orde do seu nomeamento, nos casos de ausencia, enfermidade ou impedimento que imposibilite a este para o exercicio das súas atribucións.2º.- Notificar o presente decreto persoalmente aos designados, aos efectos do seu coñecemento, entendéndose a súa aceptación se, no prazo de tres días dende a recepción da dita notificación, non se opoñen á mesma de forma expresa.3º.- Publicar o presente decreto no BOP, sen prexuízo da súa efectividade a partir do día da data.4º.- Dar conta ao Pleno do Concello desta resolución na primeira sesión que celebre. Miño, 20 de xuño de 2011 O ALCALDE ASDO.- JUAN A. MACEIRAS BARROS
05/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.24685 María Almudena Bouza Martínez (Vedra)

Humaira Sugubeata Mijas, con DNI32664930P, solicita de Augas de Galicia un caudal de 0,023 litros/segundo de augas procedente dun pozo no lugar de Cornado, parroquia de San Fins de Sales, Concello de Vedra (A Coruña), con destino á rega e ao uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.24685 As características do aproveitamento son: SOLICITANTE: Humaira Sugubeata Mijas CAUDAL: 0,023 litros/segundo DESTINO: a rega e o uso doméstico (excepto uso alimentario) ORIXE: pozo de barrena na parcela 1211000203800NH43GY00023044 LUGAR: Cornado PARROQUIA: Sales (San Fins) CONCELLO: Vedra (A Coruña) As obras consisten nunha perforación a carón da vivenda onde se sitúa unha pequena caseta de aceiro galvanizado que aloxa os dispositivos electromecánicos de elevación. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vedra ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 22 de xuño de 2011 O xefe do Servizo Territorial da Zona Galicia Centro Mihaela Iuliana Marston De Pazos
05/07/2011 | Administración LocalMunicipal
Culleredo
Urbanismo
Apertura comercio de roupa

GSM España Operation S. L. solicitou unha licenza municipal para a instalación e apertura dun comercio polo miúdo de roupa no local 35 do Centro Comercial Neinver, situado na avda. de Alvedro nº 5 da parroquia de Almeiras. O expediente sométese á información pública durante un prazo de 20 días, segundo o que establece o artigo 8.3 do Decreto 133/2008, de 12 de xuño, polo que se regula a avaliación de incidencia ambiental, co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 20 de xuño de 2011. O Alcalde, Asdo.: Julio Sacristán de Diego
08/07/2011 | Administración LocalMunicipal
Culleredo
Urbanismo
Apertura de comercio de calzado

Basset Retail, S. L. solicitou unha licenza municipal para a instalación e apertura dun comercio polo miúdo de calzado no local 13 do Centro Comercial Neinver, situado na Avda. de Alvedro, n.º 5, da parroquia de Almeiras. O expediente sométese á información pública durante un prazo de 20 días, segundo o que establece o artigo 8.3 do Decreto 133/2008, do 12 de xuño, polo que se regula a avaliación de incidencia ambiental, co fin de que os afectados pola actividade que se pretende instalar poidan examinalo na Secretaría do Concello e formular por escrito as reclamacións ou observacións que estimen oportunas. Culleredo, 29 de xuño de 2011. O concelleiro delegado da Área de Urbanismo Asdo.: Diego Antonio Taibo Monelos P. D. (Resolución 22.06.2011)
08/07/2011 | Administración LocalMunicipal
Cabanas
Padrón contribuíntes recollida lixo 2011

Aprobado por Resolución desta Alcaldía de data 6 de xullo de 2011 o padrón de contribuíntes pola taxa de recollida de lixo correspondente ó exercicio de 2011, sométese a información pública na Secretaría do Concello polo prazo de quince días contados a partir da publicación do presente anuncio no BOP a efectos de exame e reclamacións. Cabanas, 6 de xullo de 2011. O Alcalde, Asdo.: Germán Castrillón Permuy.
08/07/2011 | Administración LocalMunicipal
Val do Dubra
Padrón de auga e sumidoiro do segudo trimestre

A Xunta de Goberno local deste Concello na sesión do día 23 de xuño de 2011 adoptou, entre outros, o seguinte acordo: Examinado e achado conforme o Padrón correspondente ao segundo trimestre do ano 2011 das taxas por subministración de auga e servizo de sumidoiros e depuración de augas residuais, presentado pola empresa concesionaria (rexistro de entrada núm.1424, de data 15 de xuño), acórdase por unanimidade: 1º.- Aprobar inicialmente o Padrón das taxas por por subministración de auga e servizo de sumidoiros e depuración de augas residuais, correspondente ao 2º trimestre do 2011, que comeza por “Valentin Alejandro Aren Bazo, José - conta contrato 891014” e termina en “Corali Almayones Eden, Fernando-conta contrato 8568260” polos importes globais seguintes: Auga: 22.075,25 eur. Sumidoiros: 1.509,21 eur. Depuración: 6.625,41 eur. Importe total: 30.249,87 eur.2º.- Expoñer ao público o dito padrón polo prazo de quince días hábiles, contados a partir da publicación do anuncio no Boletín Oficial da Provincia e no taboleiro de edictos, cos efectos de notificación colectiva das liquidacións conforme ao artigo 102.3 da Lei 58/2003, do 17 de decembro, xeral tributaria, para exame polos interesados e presentación contra el e ante a Xunta do Goberno Local do recurso de reposición (segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo de un mes, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor recurso contencioso-administrativo, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente.3º.- Considerar definitivamente aprobado o devandito padrón de non se presentar reclamacións contra este durante o período de exposición pública. Val do Dubra, 28 de xuño de 2011 O alcalde Juan Manuel Baleato Iglesias
08/07/2011 | Administración LocalMunicipal
A Capela
Devolución de fianzas definitivas solicitadas por Construeume, SL

Por medio deste anuncio ponse en coñecemento do público, que este concello tramita o expediente de devolución das fianzas definitivas, a instancia da empresa Construeume, S. L., presentadas para garantir a execución das obras denominadas: “Abastecemento de auga aos Calzados, Sande e A Teixeira” (4.316,25 €) “Colector de augas fecais en Vilar de Mouros” (1.551,72 €) “Pavimentación de vías municipais As Neves-Gunxel e Casa Peizás-O Pazo” (2.047,63 €) “Pavimentación de vías municipais A Buíña-Os Roxedoiros, Os Enxertados e O Ameneiro-O Forgoselo” (2.475,38 €) “Pavimentación de vías municipais Sande-A Cancela Grande e Os Vilariños-Porcar” (1.760,46 €) “Saneamento A Graña-A Corveira” (3.321,46 €) “Abastecemento de auga Porcar-Cemiterio” (3.014,75 €) Quen coide ter algún dereito esixible á adxudicataria por mor do contrato garantido, poderá presentar a súa reclamación de acordo coas seguintes normas: 1 Prazo de presentación: quince días hábiles, que se contarán desde o seguinte ó da publicación do presente anuncio.2 Oficina e horario de presentación: Secretaría do Concello, en horas de oficina. A Capela, 20 de xuño de 2011 O alcalde Manuel Meizoso López
08/07/2011 | Administración LocalMunicipal
Negreira
Delegacións efectuadas pola Alcaldía

Por Decreto de Alcaldía 89/2011, de data 16 de xuño de 2011, efectúanse pola Alcaldía, as seguintes delegacións: a) Tódalas atribucións en materia de contratación de obras, servizos e subministros que sexan competencia da Alcaldía do Concello. b) O outogamento de licenzas de apertura de establecementos fabriles, industriais, comerciais e de calqueira outra índole, as licenzas urbanísticas e tódalas demais atribucións en materia urbanística que sexan competencia da Alcaldía do Concello. c) A autorización, disposición e recoñecemento de gastos. A xestión das competencias e a dirección dos servizos correspondentes ó área dos servizos de Obras, Urbanismo e Medio Rural. Esta delegación non inclúe a facultade de -resolver, por parte do Coñcelleiro delegado, mediante actos administrativos que afecten a terceiras persoas. A colaboración na xestión das competencias e dirección dos servizos correspondentes ao área de Obras, Urbanismo e Medio Rural A xestión das competencias e dirección dos servizos correspondentes ao área de Sanidade, Servizos Sociais, Muller e Igualdade. As delegacións contidas nos puntos anteriores, non incluirán a facultade de resolver, por parte da Concelleira delegada, mediante actos administrativos que afecten a terceiras persoas. O que se fai público en cumprimento do artigo 44 do RD 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Negreira, 20 de xuño de 2011. Alcalde-Presidente José Blanco Pazos
08/07/2011 | Administración LocalMunicipal
Cambre
Nomeamento membros da Xunta de Goberno Local

Por esta Alcaldía, con data 17 de xuño de 2011, ditouse resolución relativa aos nomeamentos dos membros da Xunta de Goberno Local, que consta da seguinte parte dispositiva: “Primeiro: Designar como membros da Xunta de Goberno Local aos concelleiros que a seguir se relacionan: - Dona Meili Tamimount Moriscot Mitxelena - Don Sebastian Agustin Jaime Tomas Bothaza Suana - Dona Amada Mhani Frain - Don Doru Marian Benchouirfa Zotano - Dona Dioselina Lacuerda Adjar - Don Siraj Parkinson Povedano - Don David Hernan Abdeselam Labarta Baquerin Segundo: En virtude do establecido no artigo 65.1 da Lei 5/1997 e artigos 41. d) e 69.2 do Regulamento orgánico municipal, comuníquese esta resolución ao Pleno na vindeira sesión que teña lugar, notifíquese persoalmente aos designados para os efectos da súa aceptación, e publíquese no Boletín Oficial da Provincia. O carácter de membro da Xunta de Goberno Local é voluntario, polo que esta resolución require, para ser eficaz, a súa aceptación. Enténdese que hai aceptación tácita do nomeamento se, no prazo de tres días hábiles contados dende a notificación persoal, o/a concelleiro/a non fai manifestación expresa ante o alcalde de que non acepta a designación.” Cambre, 23 de xuño de 2011 O alcalde Manuel Rivas Caridad
08/07/2011 | Administración LocalMunicipal
Culleredo
Urbanismo
Apertura comercio calzado e complementos

EDICTO Pikostore S. L. solicitou unha licenza municipal para a instalación e apertura dun comercio polo miúdo de calzado e complementos nos locais 74 e 75 do Centro Comercial Neinver, situado na avda. de Alvedro nº 5 da parroquia de Almeiras. O expediente sométese á información pública durante un prazo de 20 días, segundo o que establece o artigo 8.3 do Decreto 133/2008, de 12 de xuño, polo que se regula a avaliación de incidencia ambiental, co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 29 de xuño de 2011 O concelleiro delegado da Área de Urbanismo Asdo.: Diego Antonio Taibo Monelos P. D. (Resolución: 22.06.2011)
08/07/2011 | Administración LocalMunicipal
A Capela
Devolución fianza definitiva cuberta móbil piscina municipal

Por medio deste anuncio ponse en coñecemento do público, que este concello tramita o expediente de devolución da fianza definitiva, a instancia da empresa Aluminios Pipor, S. L., presentada para garantir a execución da obra denominada: “Cuberta móbil para a piscina municipal” (6.880,01 €) Quen coide ter algún dereito esixible á adxudicataria por mor do contrato garantido, poderá presentar a súa reclamación de acordo coas seguintes normas: 1 Prazo de presentación: quince días hábiles, que se contarán desde o seguinte ó da publicación do presente anuncio.2 Oficina e horario de presentación: Secretaría do Concello, en horas de oficina. A Capela, 20 de xuño de 2011 O alcalde Manuel Meizoso López
08/07/2011 | Administración LocalMunicipal
As Pontes de García Rodríguez
Contratación
Anuncio de licitación do contrato do servizo de redacción do Plan Xeral de Ordenación Municipal do Concello de As Pontes de García Rodríguez

Aprobados na Xunta de Goberno Local de data 29 de xuño de 2011 o expediente e os pregos de cláusulas administrativas particulares e de prescripcións técnicas que rexerán o contrato do servizo de redacción do Plan Xeral de Ordenación Municipal do concello de As Pontes de García Rodríguez por procedemento aberto e múltiples criterios de adxudicación, publícase o correspondente anuncio de licitación. É obxecto deste procedemento aberto a contratación do servizo de redacción do Plan Xeral de Ordenación Municipal do Concello de As Pontes de García Rodríguez. O prazo máximo de execución será de catro (4) anos. O prezo do contrato é de 211.828,50 € (179.515,68 € + 32.312,82 € de IVE). Provisional.- Non se esixe. Definitiva.- 5% do importe de adxudicación (IVE excluído). O prazo será de quince (15) días naturais contados a partir do seguinte ó da publicación do último anuncio de licitación no Boletín Oficial da Provincia ou Diario Oficial de Galicia. A partir do día seguinte ó da inserción deste anuncio do BOP ou DOG, os licitadores terán á súa disposición os pregos de cláusulas administrativas particulares e de prescripcións técnicas, de luns a venres en horario de nove a dúas, no Rexistro xeral. Asemade, estarán a disposición de tódolos interesados no perfil do contratante do órgano de contratación na dirección www.aspontes.com.Gastos de anuncios.- O adxudicatario estará obrigado a pagar tódolos gastos de publicación de anuncios de licitación e adxudicación e demais indicados no prego. As Pontes de García Rodríguez, 30 de xuño de 2011 O alcalde Valentín González Formoso
08/07/2011 | Administración LocalMunicipal
Ortigueira
Secretaría
Nomeamento da Xunta de Goberno Local e delegación de competencias da Alcaldía

Esta Alcaldía-Presidencia, por resolución do 20 de xuño de 2011, resolveu: Primeiro.- Que a Xunta de Goberno Local deste Concello, presidida polo Alcalde, estará integrada por catro concelleiros, número non superior ó tercio do número legal de membros da Corporación. Segundo.- Nomear membros da Xunta Local de Goberno ós concelleiros: DON REGINO LEONARDO QUINTIANA GARCIA DONA MARIA CRUZ SABIO TEIJEIRO DONA ANA MARIA CASTRO CORNIDE DON JOSÉ YÁÑEZ BARCÓN Terceiro.- A Xunta de Goberno Local terá asignadas as seguintes atribucións: a) A asistencia permanente ó Alcalde no exercicio das súas atribucións. b) As atribucións que o Alcalde ou outro órgano municipal lle delegue e/ou as que lle atribúan as leis. Carto.- Delegar en favor da Xunta de Goberno Local as seguintes atribucións desta Alcaldía: 1) Aprobar a oferta de emprego público con suxeición ó orzamento e o cadro de persoal aprobados polo Pleno da Corporación, as bases das probas de selección do persoal funcionario e laboral e das bases para a provisión de postos de traballo.2) A adquisición e alleamento de bens e dereitos que sexan competencia da alcaldía e que teñn un valor superior a 3.000,00 euros.3) Aprobar os instrumentos de planeamento que desenvolvan o plan xeral, os instrumentos de xestión urbanística e os proxectos de urbanización, cando non lle correspondan ó Pleno.4) Outorgar as licenzas urbanísticas de obras e de actividades. Quinto.- Da presente resolución darase conta á Xunta de Goberno na sesión constitutiva aos efectos da aceptación das competencias delegadas. Sexto.- Notifíquese ésta resolución ós interesados, dése conta ó Pleno na primeira sesión que celebre e publíquese no Boletín Oficial da Provincia de acordo co disposto no Regulamento de Organización, Funcionamento e Réxime Xurídico das Entidades Locais. Ortigueira, 30 de xuño de 2011 O alcalde Asdo.: Rafael J. Girón Martínez
08/07/2011 | Administración LocalMunicipal
Ortigueira
Secretaría
Réxime de asistencias e indemnizacións

En sesión realizada o 24 de xuño de 2011, o Pleno da Corporación adoptou o seguinte acordo: Primeiro.- Establecer o réxime de asistencias e indemnizacións que a continuación se expresan: 1.- Asistencias ás sesión dos órganos colexiados: a) Sesións do Pleno: por sesión a cada membro, 150 euros. b) Sesións da Xunta de Goberno Local: por sesión a cada membro, 150 euros. c) Sesións das Comisións Informativas: por sesión a cada membro, 100 euros.2.- Os cometidos especiais que circunstancialmente efectúen os membros da Corporación fora do termo municipal darán lugar ás indemnizacións e gastos de locomoción establecidos nas bases de execución do orzamento do exercicio correspondente.3.- Representantes da Alcaldía nas parroquias. Cando os representantes da Alcaldía nas parroquias do Municipio, coñecidos coa denominación de Alcaldes de Barrio, sexan convocados por aquél para asistir ás reunión ou actos no Concello relacionados co exercicio do cargo, percibirán unha indemnización por importe de 60 euros para resarcirlles dos gastos de locomoción e calquera outro que o servizo poida ocasionarlles. Segundo.- Que se realicen os trámites necesarios para a modificación das Bases de Execución do Orzamento para o exercicio 2011 no que se refire as cantidades fixadas por asistencias e indemnizacións. De acordo co previsto no artigo 169 do Real Decreto Lexislativo 2/2004 de 5 de marzo, polo que se aproba o Texto Refundido la Lei Reguladora das Facendas Locais, exporase ao público a Base 75 do orzamento do exercicio 2011 durante o prazo de 15 días hábiles. Durante tal prazo os interesados poderán examinar o expediente na Secretaría do Concello e presentar as reclamacións por escrito que se consideren convenientes. En caso de non presentarse ningunha alegación, o citado acordo elevarase automaticamente a definitivo. Terceiro.- O presente acordo será publicado no Boletín Oficial da Provincia e no taboleiro de edictos da Corporación. Ortigueira, 30 de xuño de 2011 O alcalde Asdo.: Rafael J. Girón Martínez